חיים אידלס

הרב חיים יצחק אידלס (נולד ב-ד' בתמוז ה'תשל"ז, 20 ביוני 1977) הוא דיין, פוסק הלכה, דמות רוחנית, מקובל, ורב בית הכנסת 'קוממיות אברהם' בצפון תל אביב. מכהן כדיין בבית הוראה "קהילות יעקב" שבראשות הרב יעקב מאיר שטרן וכנשיא עמותת 'איש צדיק היה'. הרב אידלס בעל גישה מקרבת ובקהילתו נכללים חרדים, דתיים לאומיים וגם אנשים שאינם דתיים.

== ביוגרפיה ==
נולד לרב אריה יהודה ויהודית חסידי גור בצפון תל אביב, משפחתו התפללה בשטיבל של חסידי גור ברחוב אחד העם ולאחר מכן בשטיבל ברחוב פיארברג ובנחלת בנימין. בילדותו למד בתלמוד תורה של בעלזא בתל אביב ברחוב אחד העם, ולאחר מכן עבר לישיבה קטנה "נזר התורה" והמשיך לישיבה הגדולה "נזר התורה" - ירושלים, שם למד הלכה ובגיל שמונה עשרה הוסמך לרבנות. לאחר מכן התחתן עם אסתר לוין נכדתו של הרב רפאל בנימין לוין בנו של הרב אריה לוין - רב האסירים, והתגורר בירושלים.<ref name=":1"></ref>

בשנת תש"ס (2000) בהיותו בן 24, החל לשמש כדיין ומורה הוראה בבית דינו של הרב יעקב מאיר שטרן - בני ברק.

בשנת תשס"ב (2002) הוצעה לרב אידלס משרה רבנית בעיר תל אביב. הרב אידלס שרצה לחזור ולהשפיע בעיר הולדתו, הלך להתייעץ עם מורו ורבו האדמו"ר מגור הרב יעקב אריה אלתר שחיזק אותו ובירכו בהצלחה בעולם הרבנות ושילדיו יגדלו להיות תלמידי חכמים ויראי שמיים.<ref name=":1" />

החל משנת תש"ע (2010) משדר הרב אידלס תוכנית שבועית הלכתית ברדיו קול חי בה הוא עונה שאלות בהלכה לאלפי מאזינים.<ref></ref>

בשנת תשס"ה (2005) לאחר שנועץ ברבי יעקב אריה אלתר והרב אלישיב התחיל לקבל קהל לייעוץ בנושאים הלכתיים, ואישיים.<ref name=":0"></ref> לאחר שראה שרבים מהפונים אליו נמצאים במצב כלכלי קשה הקים בשנת 2011 את עמותת "איש צדיק היה" על שם הרב אריה לוין (סבא רבא של אשתו), העוסקת בעזרה לחולים ונזקקים, והוא מכהן כנשיא העמותה.<ref></ref>

ב-2009 עשה שירות צבאי במסגרת קורס רבנים צבאיים, וסיים כקצין בדרגת סגן.

שימש כחבר הוועדה הציבורית להרחבת סל שירותי הבריאות והתרופות לשנת 2016.<ref></ref>

בשנת תשפ"ד (2024) החל לשמש בנוסף כרב הארגון "דרך עמ"י" ע"ש סא"ל עמנואל מורנו הפועל בקרב סטודנטים וצעירים בישראל להנחלת ערכי המורשת והזהות היהודית באופן עמוק, יסודי ובסבר פנים יפות.<ref></ref>

== השקפתו ==
הרב אידלס משמש כרב בית הכנסת 'קוממיות אברהם' (בית הכנסת של הרב שלמה גורן) בצפון תל אביב. שם הוא נוהג לקבל קהל. קהילת בית הכנסת מורכבת רובה מדתיים לאומיים למרות היותו חרדי דבר המראה על גישתו המאחדת. הרב אידלס מסביר את שיטתו:<blockquote>"הקיטוב שנוצר בחברה הוא תוצאה של הגדרות ובדלנות. הוא דתי, זה דתי לשעבר, ההוא חרדי-לאומי... לכל אחד יש קבוצה שהוא משתייך אליה - וכל מי שלא בקבוצה שלי הוא אוטומטית 'לא בסדר' כי הוא לא חושב כמוני...האמת היא, שאנחנו יכולים להיות חלוקים לחלוטין - ועדיין לאהוב את הזולת בדיוק כפי שהוא. שמעתי את הרב לאו, הרב הראשי של ישראל, אומר על מדרש חז"ל 'כשם שפרצופיהם אינם שווים כך דעותיהם אינן שוות'. אין לנו טענות כלפי אדם אחר על כך שהוא לא נראה בדיוק כמוני. אנחנו מקבלים את השונות הזו כטבעית ומובנת מאליה. אז למה כאשר הדעה שונה אנחנו פוסלים?"<ref name=":0" /></blockquote>

== ספריו וחיבוריו ==
בשנת תשס"ה (2004) הוציא לראשונה את "ספר הזיכרון" בו כתבו מאמרים גדולי ישראל - הרב יוסף שלום אלישיב, הרב עובדיה יוסף, הרב שמואל וואזנר, הרב שלמה משה עמאר, ועוד

בשנת תשס"ט (2009) הוציא לאור את הספר שעורי רבי שמעון יהודה הכהן שקאפ על מסכת בבא מציעא מתוך סיכומי שיעורים של הרב אליעזר שושן, תלמידו של הרב שקופ.

== הערות שוליים ==

קטגוריה:תל אביב-יפו: רבנים
קטגוריה:חסידי גור
קטגוריה:משפחת אריה לוין
קטגוריה:סגל רדיו קול חי
קטגוריה:ישראלים שנולדו ב-1977
קטגוריה:דיינים ישראלים
קטגוריה:מקובלים ישראלים
קטגוריה:מקובלים
קטגוריה:מקובלים ארץ-ישראלים